જો કે ધીમે ધીમે એમાં બદલાવ આવતો દેખાય છે. આજે “ચિત્રલેખા”, “સફારી”, “નવનીત સમર્પણ”, “સાર્થક જલસો” વગેરે સામાયિકો જે તે મોબાઈલ કે ટેબલેટનાં એપ સ્ટોરમાંથી ખરીદીને વાંચી શકાય છે. અશોકભાઈએ કહ્યું એમ વધુ ને વધુ મોબાઈલ એપ્સ ગુજરાતીમાં સુલભ થતી જાય છે. બ્લોગના વિષયોમાં પણ વૈવિધ્ય દેખવા મળ્યું છે. ઈન્ટરનેટનાં માધ્યમ દ્વારા આવનારી પેઢીઓ સુધી આપણે જો આ સાહિત્યને પહોચતું કરી શકીએ તો એ એની સૌથી મોટી દેણગી હશે.